Johann Hieronymus Kapsberger

**Johann(es) Hieronymus (von) Kapsberger** (ca. 1580 – 1651) var en italiensk luttvirtuos og komponist av tysk avstamming.

## Biografi
Kapsberger var sønn av en tysk adelsmann og offiser. Allerede 24 år gammel publiserte han *Libro primo d'intavolatura di chitarrone* (1604) som inneholder noe av det teknisk mest krevende som er skrevet for instrumentet, så han må hatt en forbløffende ferdighet på instrumentet. I 1604–1605 reiste han til Roma for å gå i tjeneste hos paven, og under kunstnernavnet *Giovanni Geronimo Tedesco della Tiorba* skapte han seg raskt et ry som en briljant virtuos.

Rundt 1609 giftet han seg med Gerolima di Rossi som han fikk minst tre barn med. Fra omtrent denne tiden utga han i løpet av ti år mer enn et dusin samlinger musikk.

I 1624 tok Kapsberger tjeneste hos kardinal Francesco Barberini og arbeidet der sammen med viktige komponister som Girolamo Frescobaldi og Stefano Landi, og poeter som Giulio Rospigliosi, den senere pave Klemens IX. Kapsberger arbeidet hos Barberini til 1646.

## Verk

Kapsberger skrev musikk for ulike besetninger, blant annet soloverk for lutt, arier og kirkelige vokalverk som messer og oratorier. Hans toccataer kan ha påvirket Girolamo Frescobaldis toccataer for tangentinstrumenter. Blant sine samtidige ble Kapsberger holdt høyt som komponist.  Athanasius Kircher regnet ham som «Claudio Monteverdis etterfølger ved å publisere flere bøker i *stile recitativo* som viser en høyt utviklet dyktighet og smak, med musikk som er vel verd å kopieres av andre musikere.»

Både en del av Kapsbergers samtidige (som Stefano Landi) og nålevende kommentatorer mener han var en bedre utøver enn komponist. Den norske luttspilleren Rolf Lislevand skriver at han *«var en like dårlig komponist som han var en god utøver»*.

Uansett kvaliteten på komposisjonene var Kapsberger sammen med Alessandro Piccinini en av de fremste komponister av teorbemusikk i tidligbarokken og bidro i betydelig grad til å fremme europeiske strengeinstrumenter i sin tid.


* *Libro Primo d'Intavolatura di Chitarrone*, Venezia 1604
* *Libro Primo de Madrigali a cinque voci col [[basso continuo]]*, Roma 1609
* *Libro Primo di villanelle*, Roma 1610
* *Libro Primo d'intavolatura di lauto*, Roma 1611
* *Libro Primo Di Arie Passegiate a una Voce con l'Intavolatura del Chitarone*, Roma 1612
* *Libro Primo di Motteti passeggiati a una voce*, Roma 1612
* *Maggio cantato nel Regio [[palazzo Pitti|palazzo de' Pitti]]*, Firenze 1612
* *Libro Primo de Balli Gagliarde et Correnti a quattro voci*, Roma 1615
* *Libro Primo di [[Sinfonia|Sinfonie]] a quattro. Con il Basso continuo*, Roma 1615
* *Libro Secondo d'Intavolatura di Chitarrone*, Roma 1616
* *Libro Secondo di Villanelle a 1. 2. et 3 voci*, Roma 1619
* *Libro Terzo di Villanelle a 1. 2. et 3. voci*, Roma 1619
* *Libro secondo di arie à una o più voci*, Roma 1623
* *Libro Quarto di Villanelle a una e piu voci*, Roma 1623
* *Poematia et Carmina composita a Maffaeo Barberino olim S.R.E. Card. nunc autem Urbano octavo P.O.M. musicis modis aptata... Volumen Primum*, Roma 1624
* *La vittoria del principe Vladislao in Valacchia*, 1625 (tapt)
* *Libro Terzo di Intavolatura di Chitarrone*, Roma 1626
* *Coro musicale nelle nozze de gli ecc.mi sig.ri don Taddeo Barberini, e donna Anna Colonna*, Roma 1627
* *Cantiones sacrae... volumen Primum*, Roma 1628
* *Fetonte, dramma recitato a più voci*, Roma 1630 (tapt)
* *Modulatus sacri diminutis voculis... Volumen Secundum*, Roma 1630
* *I Pastori di Bettelemme nella nascita di N.S. Giesu Christo*, Roma 1630
* *Libro Quinto di Villanelle a una, due, tre et quattro voci*, Roma 1630 
* *Litaniae Deiparae Virginis cum suis Antiphonis musicis modis... Volumen Primum*, Roma 1631
* *Missae Urbanae... Volumen Primum*, Roma 1631
* *Li Fiori : Libro Sesto di Villanelle a una, due, tre e quattro voci*, Roma 1632
* *Libro Quarto d'Intavolatura di Chitarrone*, Roma 1640
* *Libro Settimo di Villanelle a una, e piu voci*, Roma 1640
** *Il Kapsberger della musica* - avhandling om chitarronen. Tapt.


## Referanser


## Kilder
*     

## Litteratur
* Victor Coelho: *G. G. Kapsberger in Rome, 1604–1645: New Biographical Data*, i *Journal of the Lute Society of America XVI* (1983), s. 103-133
* P. Kast: *Biographische Notizen über Johannes Hieronymus Kapsberger aus den Vorreden zu seinen Werken*, i *Quellen und Forschungen aus italienischen Archiven XI*, 1960.
* Julie Ann Sadie: *Companion to Baroque Music*. Oxford University Press, Oxford 1998 (biografiske data s. 63)

## Eksterne lenker
* 
* 
* 
* 
* Biografiske opplysninger og gitar-tilpasninger på Eric Crouchs guitarloot.co.uk
* Ensemble L'Arpeggiata
* Daniel Zapico spiller Kapsberger
* Rolf Lislevand spiller Kapsberger